Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: megállapításánál a Hivatalnak a sérelmezett jogszabályban (1998. évi XC. törvény) megállapított összeg figyelembevételével kellett a kárpótlás mértékét panaszos részére megállapítani. A vizsgálat azt is feltárta, hogy a kárpótlás összegéről
Paragraph Index: 874

1996. XII. 31. napjáig — nem rendelkezett. Az országgyűlési biztos vizsgálata feltárta, hogy panaszos földkiadási ügye — elsőfokú jogerős határozattal le nem zárt ügy — jogszabályváltozás folytán 1997. I. 15. napjáig áttételre került a megyei FM Hivatalhoz. Ezért az FM Hivatalnak az ügyben 1997. II. 15. napjáig kellett volna határozatot hoznia. Az országgyűlési biztos vizsgálata megállapította, hogy az FM Hivatal a törvényben írt határidőig a határozathozatali kötelezettségét nem teljesítette, az ügyintézési határidőt több mint két és fél évvel túllépte. Mulasztásával megsértette a jogbiztonság alkotmányos elvét, mert eljárása nem volt kiszámítható. Ez az eljárás ugyanakkor sérti panaszos tulajdonhoz való jogát is, mert a Hivatal mulasztásával akadályozza, hogy panaszos az őt megillető aranykorona értékű termőföld felett a tulajdonost megillető jogokat gyakorolja, ezért az FM Hivatal mulasztásával visszásságot okozott. Az országgyűlési biztos a felhívott alkotmányos jogokkal összefüggő visszásság megszüntetése érdekében kezdeményezte az FM Hivatalnál az elmaradt földkiadás haladéktalan rendezését. Az országgyűlési biztos ajánlását az FM Hivatal elfogadta és arról tájékoztatott, hogy panaszos részaránytulajdonának megfelelő, 7,24 aranykorona értékű földet

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes